Lurraren Eguna (Palestina)

Lurraren Eguna (, Yom al-Ard; : יוֹם הַאֲדָמָה, Yom HaAdama), Marxoaren 30ean ospatzen da. Palestinarrek urtero 1976ko martxoaren 30ean izandako gertaerak oroitzen dituzte. Israelgo gobernuak palestinarren jabetzako lur asko desjabetzeko plana iragarri zuen, juduen kokaleku berrietara bideratzeko, eta horri erantzunez, greba orokorra eta manifestazio ugari antolatu ziren Israelgo gehiengo palestinarreko hirietan Galileatik Négueveraino. Manifestarien eta Israelgo armadaren eta poliziaren arteko istiluetan, sei herritar arabiar armagabetu hil zituzten, ehun bat zauritu eta ehunka gehiago atxilotu zituzten.

Israeldarren eta palestinarren arteko gatazkari buruzko ikerketek paper nagusia ematen diote Lurraren Egunari lurraren aldeko borrokan eta arabiar herritarrek Israelgo Estatuarekin eta Israeldar politikarekin duten harremanean. Aipatzekoa da 1948tik lehen aldia izan zela arabiar israeldarrek estatu-politikei erantzun bat antolatzen zietena kolektibo nazional palestinar gisa. Ordutik hona, Lurraren Eguna Palestinako egutegi politikoan urtero ospatzen den egun garrantzitsua bilakatu da, Israelgo arabiar herritarrek ez ezik, mundu osoko palestinarrek ere ospatzen dutena.

 Erreferentziak 

 Kanpo estekak 

Kategoria:Israelgo politika
Kategoria:Martxoko ospakizunak
Kategoria:Israel-Palestina gatazka